Mitelšpilis
Mitelšpilis (iš vok. Mittelspiel – žaidimo vidurys) – šachmatų partijos stadija, einanti po debiuto ir prieš endšpilį. Riba tarp mitelšpilio ir debiuto ar tarp mitelšpilio ir endšpilio nėra tiksli. Mitelšpilį apibūdina tai, kad lentoje būna gana daug figūrų. Karalių pozicija mitelšpilyje paprastai būna pasyvi. Gana dažnai mitelšpilyje pradedamas priešininko karaliaus puolimas, kombinacijos.